

REPUBLIKA HRVATSKA, ŽUPANIJA ZAGREBAČKA

***OSNOVNA ŠKOLA JOSIPA ZORIĆA***Josipa Zorića 86, 10370 Dugo Selo

Tel: 01 2753 604, 01 2753 847 Fax: 01 2774 146

[skola@os-jzorica-dugo-selo.skole.hr](mailto:skola@os-jzorica-dugo-selo.skole.hr)

O I B: 74844839446 I B A N: HR3423600001102124331

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLASA: 003-08/21-01/01**

**URBROJ: 238/07-07-21-02**

U Dugom Selu 7. listopada 2021.

**Z A P I S N I K**

**sa 1. konstituirajuće sjednice Vijeća roditelja, koja je održana u četvrtak, 7. listopada 2021., u 17 sati u blagovaonici škole, uz pridržavanje epidemioloških mjera (nošenje maski za lice i minimalni razmak od dva metra među članovima Vijeća roditelja).**

**Nazočni:**

* ravnateljica Mara Mamuza
* 33 roditelja (potpisna lista u prilogu)

**Zapisničar: Marija Sekur Harcet, učiteljica razredne nastave**

Sjednicu je otvorila ravnateljica Mara Mamuza i pozdravila roditelje te im zahvalila na dolasku i aktivnom uključenju u rad škole. Utvrdila je postojanje kvoruma za održavanje 1. konstituirajuće sjednice Vijeća roditelja i predložila je za raspravu i razmatranje predložen sljedeći

**Dnevni red**

1. **Potvrda mandata članovima Vijeća roditelja te izbor predsjednika i zamjenika predsjednika,**
2. **Razmatranje Godišnjeg plana i programa za 2021./2022. godinu**
3. **Razmatranje Školskog kurikuluma za 2021./2022. godinu**
4. **Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika, ravnateljica Mara Mamuza**
5. **Pitanja, prijedlozi i ostalo**

**ZAKLJUČAK: Nazočni članovi Vijeća roditelja jednoglasno usvajaju predloženi dnevni red 1. konstituirajuće sjednice Vijeća roditelja bez dopuna i primjedbi.**

**RAD PREMA UTVRĐENOM DNEVNOM REDU:**

**Ad 1) Potvrda mandata članovima Vijeća roditelja te izbor predsjednika i zamjenika predsjednika**

Ravnateljica Mara Mamuza objasnila je ulogu predsjednika i zamjenika te način provedbe izbora predsjednika i zamjenika predsjednika Vijeća roditelja.

Podsjetila je članove Vijeća roditelja, prošlogodišnja predsjednica je bila gospođa Dragana Šimić predstavnica prošlogodišnjeg 2. a razreda, a zamjenik je bio gospodin Marko Dolenec, predstavnik prošlogodišnjeg 8. e razreda.

Na poziv ravnateljice Mare Mamuze za prijedloge izbora predsjednika Vijeća roditelja predložen je gospodin Marko Dolenec, predstavnik 7. e razreda. Svi članovi jednoglasno su prihvatili prijedlog, kao i predloženi kandidat, konstatirano je da je za predsjednika Vijeća roditelja izabran gospodin Marko Dolenec. Na poziv za prijedloge izbora zamjenika predsjednika predložen je gospodin Marko Berić, predstavnik 3. c razreda. Glasovanjem roditelji su jednoglasno prihvatili prijedlog za zamjenika gospodina Marka Belića, predstavnika 3. c razreda. Kandidat je prihvatio kandidaturu.

**Zaključak: Članovi Vijeća roditelja glasali su o imenovanju predsjednika i zamjenika predsjednika Vijeća roditelja te je za predsjednika Vijeća roditelja imenovan Marko Dolenec, predstavnik 7. e razreda, a za zamjenika imenovan je gospodin Marko Berić, predstavnik 3. c razreda.**

Daljnje vođenje sjednice po točkama dnevnog reda nastavlja izabrani predsjednik Vijeća roditelja Marko Dolenec.

**Ad 2) Razmatranje Godišnjeg plana i programa za 2021./2022. godinu, ravnateljica Mara Mamuza**

Godišnji plan i program Škole za školsku godinu 2021./2022.bio je dostupan na mrežnoj stranici Škole te su članovi Vijeća roditelja imali mogućnost uvida u dokument pri čemu se vodilo računa o propisima vezanim uz zaštitu osobnih podataka.

Ravnateljica Mara Mamuza predstavila je prijedlog Godišnjeg plana i programa za školsku godinu 2021./2022. Godišnji plan i program rada definira ustrojstvo rada škole, podatke o djelatnicima i tjednim i godišnjim zaduženjima odgojno-obrazovnih djelatnika, organizaciju rada Škole, godišnji kalendar rada, tjedni i godišnji broj sati po razredima i oblicima odgojno-obrazovnog rada. Godišnji plan i program rada sadržava planove rada ravnatelja, odgojno-obrazovnih i ostalih radnika, plan rada Školskog odbora i ostalih stručnih tijela, plan stručnog osposobljavanja i usavršavanja, podatke o ostalim aktivnostima u funkciji odgojno-obrazovnog rada i poslovanja školske ustanove te na kraju, razvojni plan rada Škole.

Nakon usvajanja na Školskom odboru, Godišnji plan i program šalje se u Ministarstvo znanosti i obrazovanja.

**Zaključak: Članovi Vijeća roditelja upoznati su sa sadržajem Godišnjeg plana i programa Škole za školsku godinu 2021./2022.**

**Ad 3) Razmatranje Školskog kurikuluma za 2021./2022. godinu, ravnateljica Mara Mamuza**

Školski kurikulum za školsku godinu 2021./2022.bio je dostupan na mrežnoj stranici Škole te su članovi Vijeća roditelja imali mogućnost uvida u dokument pri čemu se vodilo računa o propisima vezanim uz zaštitu osobnih podataka.

Ravnateljica Mara Mamuza predstavila je Školski kurikulum za školsku godinu 2021./2022.

Školski kurikulum sadržava kurikulume izborne nastave, dodatne nastave, dopunske nastave, izvannastavnih aktivnosti, svih oblika izvanučioničke nastave te projekte i programe koje škola provodi i u kojima sudjeluje u ovoj školskoj godini. Navedeni školski projekti i programi su edukativnog, ekološkog, preventivnog, istraživačkog te kulturno-umjetničkog karaktera, a cilj im je omogućiti i poticati cjeloviti razvoj, napredovanje i uključenost učenika.

Nakon usvajanja Kurikuluma na Školskom odboru, Školski kurikulum šalje se u Ministarstvo znanosti i obrazovanja.

**Zaključak: Članovi Vijeća roditelja upoznati su sa sadržajem Školskog kurikuluma za školsku godinu 2021./2022.**

**Ad 4)** **Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika, ravnateljica Mara Mamuza**

Ravnateljica Mara Mamuza izvijestila je članove Vijeća roditelja o stanju sigurnosti u školi te poduzetim mjerama u cilju zaštite prava učenika, prema redoslijedu zadanih elemenata:

Na temelju članka 24. stavka 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima i Protokola o postupanju u slučaju zlostavljanja i zanemarivanje djece (zaključak Vlade RH 13. 11. 2014.) ravnatelj škole podnosi izvještaj o stanju sigurnosti, provođenju preventivnih programa te mjerama poduzetim u cilju zaštite prava učenika. S ovim Pravilnikom upoznati su svi djelatnici Škole. Izvještaj obuhvaća drugo obrazovno razdoblje školske godine 2020./2021.

|  |  |  |  |
| --- | --- | --- | --- |
| Rb | **AKTIVNOSTI** | **VREMENIK** | **NOSITELJI** |
| 1 | **Kućni red Škole**   * ponoviti pravila na početku 2. polugodišta učenicima i roditeljima na roditeljskim sastancima | 2. polugodište | ravnatelj  učitelji 1. – 8. razreda  stručni suradnici |
| 2 | **Pedagoške mjere**   * Opomena – 11 * Ukor – 2 * Strogi Ukor – 0 * Preseljenje u drugu školu – 0 | 2. polugodište | ravnatelj  učitelji 1. – 8. razreda  stručni suradnici |
| 3 | **Provođenje preventivnih programa**  - e-Sigurnost i medijska pismenost – radionice i predavanja  - program prometne kulture  - Dan ružičastih majica – prevencija vršnjačkog nasilja  - Mjesec borbe protiv ovisnosti – učenicima 5. – 8. razreda putem Teamsa podijeljeni su upitnici, radni listovi i brošure na temu ovisnosti i promoviranje zdravih stilova života  - na Vijeću učenika sustavno je obrađivana tema tolerancije  - međuresorna suradnja i koordinacija u području sprečavanja nasilja i drugih ugrožavajućih ponašanja na lokalnoj razini – policija i svi dionici odgojno-obrazovnog rada (vrtići, osnovne i srednje škole, Centar za socijalnu skrb), sastanci uživo i na daljinu  - stručne suradnice provele su s učenicima nižih i viših razreda radionice na temu „Što da radim kad se bojim?“ u svrhu podrške učenicima nakon potresa i pandemije koronavirusa) te pomoći djeci u suočavanju sa stresnim događajima  - roditeljski sastanci na daljinu putem Teamsa  (brošure za roditelje i djecu, radi listovi za roditelje i djecu 1. – 8. razreda)  - sudjelovanje u provedbi istraživanja „Europska inicijativa praćenja debljine u djece“  - program „Škole za Afriku“ | 2. polugodište | ravnatelj  učitelji 1. – 8. razreda  stručni suradnici |
| 4 | **Provođenje epidemioloških mjera**   * Nastava je do kraja nastavne godine (zbog pandemije koronavirusa) organizirana tako da učenici pojedinog razrednog odjela od ulaska u školu do završetka nastave imaju vrlo ograničene kontakte s učenicima iz drugih razrednih odjela. Epidemiološka situacija tijekom drugog obrazovnog razdoblja bila je vrlo zadovoljavajuća tako da zadnjih mjesec dana nastave praktično nismo imali niti jednog učenika u izolaciji, odnosno samoizolaciji. | 2. polugodište | ravnatelj  učitelji 1. – 8. razreda  stručni suradnici  ostalo školsko osoblje |
| 5 | **Dežurstva**   * organizirano stalno dežurstvo na ulazu u škole, porta – pomoćno osoblje * dežurni učitelji na ulazu i u svim unutarnjim prostorima škole kada ih koriste učenici * raspored dežurstva učitelja je javan i dostupan na vidljivom mjestu |  | ravnatelj  učitelji 1. – 8. razreda  stručni suradnici  ostalo školsko osoblje |
| 6 | **Suradnja sa Centrom za socijalnu skrb**  - suradnja se provodi kontinuirano tijekom školske godine s djelatnicima Centra za socijalnu skrb (dopisi, izvješća o učenicima, telefonski razgovori) | 2. polugodište | ravnatelj  stručni suradnici  djelatnici socijalne skrbi |
| 7 | **Suradnja s policijom**   * u Projektu međuresorne suradnje ravnateljstva policije i lokalne zajednice u području sprečavanja nasilja i drugih ugrožavajućih ponašanja na lokalnoj razini – policija i svi dionici odgojno-obrazovnog rada (vrtići, osnovne i srednje škole, Centar za socijalnu skrb), sastanci uživo i na daljinu * po potrebi suradnja sa policijskim djelatnicima maloljetničke delinkvencije i kontakt-policajaca, izvješća o događajima i prijave o nasilju među djecom i mladima prema Protokolu o postupanju u slučaju nasilja među djecom i mladima | 2. polugodište | ravnatelj  stručni suradnici  djelatnici policije |
| 8 | **Suradnja sa zdravstvenim ustanovama**   * provedena edukacija:   „Edukacija za nemedicinsko osoblje – Reanimacija osnovnih vitalnih funkcija“   * kontinuirana suradnja djelatnika škole (razrednici, stručne suradnice i ravnateljica) sa školskom liječnicom, Psihijatrijskom bolnicom za djecu i mlade, Poliklinikom za zaštitu djece i mladih, Poliklinikom za rehabilitaciju slušanja i govora Suvag, Centrom za odgoj i obrazovanje „Vinko Bek“ | **6. 7. 2021.** | ravnatelj  učitelji 1. – 8. razreda  djelatnici Prve pomoći |
| 9 | **Vježbe evakuacije**  Svi djelatnici bili su upoznati s evakuacijskim izlazima, mehanizmom otvaranja evakuacijskih vrata, pravilima ponašanja tijekom i nakon potresa, a također su bili dužni upoznati učenike i pripremiti ih. Način – aktivacija školskog zvona 3 puta po 15 sekundi s prekidom od 5 sekundi.   * provedene vježbe evakuacije:   a) najavljene  b) nenajavljene | 14. siječnja 2021.  21. 1. – 2. i 4. razredi  26. 1. – 1. i 3. razredi  29. 1. –1. i 3. razredi ujutro, a 2. i 4. poslijepodne    5.veljače:  2., 4., 6., 8. razredi ujutro  1., 3., 5., 7. razredi poslijepodne | ravnatelj  učitelji 1. – 8. razreda  stručni suradnici  ostalo školsko osoblje  vatrogasci |
| 10 | **Stanje zgrade, atesti, sigurnost zgrade**   * provjera stanja zgrade nakon potresa:   Izvješće o pregledu građevine glede upotrebljivosti i stanja konstrukcije (seizmička otpornost građevine **NIJE SMANJENA** te da **NE** postoji opasnost od urušavanja i veće opasnosti).  Zgrada je **UPORABLJIVA.**   * **Atesti:** ispitivanje sustava zaštite od munje, ispitivanje hidrantske mreže, sigurnosne panik rasvjete, ispitivanje protupožarnih vrata, ispitivanje vatrodojavnog sustava, ispitivanje nepropusnosti plinskih instalacija, ispitivanje plinodetekcije. | siječanj 2021.  siječanj, svibanj | ravnatelj  ovlaštene stručne osobe |
| 11 | **Alarmi, kamere**   * istaknuta obavijest na ulazu i u unutrašnjosti škole da se prostor nadzire sustavom tehničke zaštite * redovno održavanje * raspolaganje snimkama samo ovlaštene osobe | 2. polugodište | ravnatelj, ovlaštene osobe |
| **Zaključno: Stanje sigurnosti u školi je sigurno i zadovoljavajuće.** | | | |

Tijekom drugog obrazovnog razdoblja školske godine 2020./2021. uspješno su poduzete sve mjere iz Programa zaštite prava učenika.

Ciljano i kontinuirano provodili su se planirani preventivni programi. Neki ipak nisu realizirani zbog epidemiološke situacije što je vidljivo u izvješću koje se nalazi u prilogu ovog Izvještaja. Nositelji realizacije bili su svi učitelji škole, stručni suradnici i osobe uključene u stručno osposobljavanje. Iz epidemioloških razloga vanjski suradnici (liječnici, medicinske sestre i djelatnici policijske postaje) ove su godine ograničeno sudjelovali u provedbi istih.

**ZAKLJUČAK:** **Članovi Vijeća roditelja dobili su uvid u stanje sigurnosti u školi i provođenju mjera u cilju zaštite prava učenika, uz najavu provođenja Vježbe evakuacije u listopadu 2021. godine.**

**Ad 6) Pitanja, prijedlozi i ostalo**

Članica Vijeća roditelja Rončević pitala je za mogućnost dobivanja potvrde o školovanju u svrhu besplatnog putovanja vlakom na što je ravnateljica odgovorila da je to neupitno i da slobodno mogu zatražiti potvrdu u tajništvu škole.

Članica Vijeća roditelja 5. e razreda pitala je postoji li mogućnost da učenici poslije izborne nastave Njemačkog jezika i Informatike ostanu u nekom prostoru škole i čekaju svoju redovnu nastavu. Ravnateljica je potvrdila tu mogućnost i naglasila da je knjižnica škole uvijek otvorena za učenike, neovisno o tome jesu li knjižničari u školi ili ne.

Drugih pitanja i prijedloga nije bilo te je sjednica Vijeća roditelja zaključena u 18 sati.

* dovršeno -

Zapisničarka: Ravnateljica:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Marija Sekur Harcet, učiteljica razredne nastave Mara Mamuza, dipl. defektolog